**Գյումրի համայնքի ղեկավար**

**պարոն Վ․Սամսոնյանին**

**Զեկուցագիր**

ՀՀ Շիրակի մարզի Գյումրի քաղաքի 2023 թվականի սուբվենցիոն ծրագրով նախատեսված է սպորտային պարերի մանկապատանեկան մարզադպրոցի վերանորոգման և համայնքային երկու այգիների, մեկ պուրակի բարեկարգման և մեկ զբոսայգու կառուցման աշխատանքներ։

Աշխատանքների նախագծա-նախահաշվային փաստաթղթերի կազմման և դրանց փորձաքննության անցկացման նպատակով հայտարարված գնումների մրցույթում առաջարկվել էի նախահաշվային արժեքից կրկնակի բարձր գին /14,0 մլն դրամ/, ինչի արդյունքում մրցույթը չի կայացել։

Եվ քանի որ սուբվենցիոն ծրագրերի անհրաժեշտ փաստաթղթերի ներկայացումը խիստ սահմանափակ ժամկետներ ունեին, անհրաժեշտություն է առաջացել հրատապ կերպով կազմակերպել վերոնշյալ աշխատանքների նախագծա-նախահաշվային փաստաթղթերի կազմումը։

Հրատապությամբ պայմանավորված պայմանագիր կնքվեց «Գոլդ նախագիծ» ՍՊԸ-ի հետ, Գյումրի համայնքի սպորտային պարերի մանկապատանեկան մարզադպրոցի վերանորոգման և համայնքային երկու այգիների, մեկ պուրակի բարեկարգման և մեկ զբոսայգու կառուցման աշխատանքների նախագծա-նախահաշվային փաստաթղթերի կազմման և դրանց փորձաքննության անցկացման նպատակով։

Նախագծման արժեքների համար ՀՀ Քաղաքաշինության նախարարի 2008թ. N 19-Ն հրամանի համաձայն սահմանված է օբյեկտի նախահաշվային արժեքի 2÷8 % գին: Նախագծող կազմակերպության հետ կնքվել է ընդամենը 7,0 մլն. դրամի պայմանագիր, որը կազմում է նախահաշվային արժեքի 2,8% (նախահաշվային արժեքը 248.374.857դրամ է):

Նախագծային կազմակերպությունը ժամանակին և որակով իրականացրել և Գյումրու համայնքապետարան է հանձնել դրական փորձաքննական եզրակացություն ստացած լիարժեք նախագծա-նախահաշվային փաստաթղթերը (էլեկտրոնային և թղթային տարբերակով):

Խնդրում եմ Ձեր հանձնարարականը Գյումրու համայնքապետարանի աշխատակազմի ֆինանսատնտեսագիտական բաժնին ապահովելու նախագծային կազմակերպությանը տրամադրվելիք համապատասխան ֆինանսավորումը։

**Համայնքի ղեկավարի օգնական՝ Ա․ Շաբոյան**