ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«-----» փետրվարի 2023 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 162 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով` **Գյումրի համայնքի ավագանին որոշում է.**

1. Աճուրդով օտարել Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք` անշարժ գույքի սեփականության իրավունքի գրանցման N 2490014 վկայական), տեղական նշանակության հուշարձան հանդիսացող (ցուցիչ՝ 4.933) Շիրակացի փողոց փողոց N 162 հասցեի 2462,79 (երկու հազար չորս հարյուր վաթսուներկու ամբողջ յոթանասունինը հարյուրերորդական) քառակուսի մետր մակերեսով անշարժ գույքը և դրա պահպանման ու սպասարկման համար զբաղեցրած 08-001-745-029-001 կադաստրային ծածկագրով, բնակավայրերի նպատակային նշանակության, հասարակական կառուցապատման գործառնական նշանակության 0.636861 (զրո ամբողջ վեց հարյուր երեսունվեց հազար ութ հարյուր վաթսունմեկ միլիոներորդական) հեկտար մակերեսով հողամասը:

2. Հիմք ընդունելով «Ա.Գ. Էսթեյթ» սահմանափակ պատասխանատվությամբ ընկերության սույն որոշման 1-ին կետում նշված անշարժ գույքի շուկայական արժեքի գնահատման վերաբերյալ 2022 թվականի հունիսի 24-ի N 06242215 անշարժ գույքի գնահատման հաշվետվությունը, սահմանել աճուրդի մեկնարկային գին՝ 1 100 000 000 (մեկ միլիարդ մեկ միլիոն) Հայաստանի Հանրապետության դրամ:

Կ.Բադալյան

Հ. Գասպարյան

Ա.Չախոյան

Ս.Մուրադյան

Կատարող` Հ.Գասպարյան

**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 162 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Հայաստանի Հանրապետության Շիրակի մարզի Գյումրի համայնքի սեփականություն հանդիսացող, տեղական նշանակության հուշարձան համարվող Շիրակացի փողոց N 162 հասցեի օտարման նախատեսված անշարժ գույքը չի օգտագործվում համայնքի կարիքների համար, այն ենթակա է վերակառուցման: Համայնքի բյուջեի հաշվին վերակառուցելը նպատակահարմար չէ: Որոշման ընդունումից և աճուրդային կարգով օտարելուց հետո անշարժ գույքը կվերակառուցվի աճուրդում հաղթողի կողմից, նրա միջոցներով:

**ՏԵՂԵԿԱՆՔ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 162 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացի փողոց N 162 հասցեի անշարժ գույքըաճուրդով օտարելու եվ աճուրդի մեկնարկային գին սահմանելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: